Frederik VII

Frederik VII (Frederik Carl Christian; 6. oktoober 1808 – 15. november 1863) oli Taani kuningas aastail 1848–1863.

Ta oli viimane absoluutse võimuga Taani valitseja. 5. juunil 1849 allkirjastas ta põhiseaduse, mis kehtestas konstitutsionaalse monarhia, ja kutsus kokku parlamendi. Frederik oli ka viimane Taani valitseja, kes kuulus Oldenburgi dünastia vanemasse kuninglikku harusse. Järgmisena troonile tõusnud Christian IX kuulus Glücksburgi dünastiasse, mis oli Oldenburgide noorem haru.

Frederiki valitsusaega varjutas ka Schleswig-Holsteini küsimus. Konflikt Lõuna-Taanis ja Põhja-Saksamaal asunud Schleswigi ja Holsteini hertsogkondade riikliku kuuluvuse pärast päädis aastail 1848–1852 esimese Schleswigi sõjaga (ka Kolmeaastane sõda), milles jäi peale Taani.

 Lapsepõlv 
Frederik sündis 6. oktoobril 1808 Kopenhaagenis Amalienborgi lossis oma vanaisa vennapoja, kuningas Frederik VI valitsusajal. Tema vanemad olid prints Christian Frederik (hiljem kuningas Christian VIII) ja tolle esimene abikaasa, hertsoginna Charlotte Friederike zu Mecklenburg-Schwerin. Tema isapoolsed vanavanemad olid Taani kroonprints Frederik ja Mecklenburg-Schwerini hertsoginna Sophie Friederike, emapoolsed Mecklenburg-Schwerini suurhertsog Friedrich Franz I ja printsess Luise von Sachsen-Gotha-Althenburg.

Tema ristinimi oli Frederik Carl Christian.Blangstrup, Johan Christian (toim; 1919). Salmonsens Konversationsleksikon Bind VIII: Fiévée—Friehling (2. väljaanne). Kopenhaagen: A/S J. H. Schultz Forlagsboghandel, lk 838.

 Abielud 
17-aastaselt kihlati Frederik oma vanaisa vennapoja Frederik VI tütre printsess Vilhelminega, kes oli ühtlasi Frederiki teise põlve nõbu. Nad abiellusid 1. novembril 1828, kuid lahutasid 1837. aastal.

Teist korda abiellus ta 10. juunil 1841, võttes naiseks Mecklenburg-Strelitzi hertsoginna Caroline Charlotte Marianne, ent ka see abielu lahutati (1846. aastal).

7. augustil 1850 astus ta Frederiksborgi lossis toimunud laulatusel seisusevastasesse abiellu oma armukese, endise baleriini Louise Christine Rasmusseniga. Frederik andis talle tiitli krahvinna Danner.

Kolmest abielust hoolimata ei õnnestunud Frederikil sigitada seaduslikku troonipärijat. Seetõttu määrati 1852. aastal tema troonipärijaks prints Christian, kes sai 1863. aastal surnud Frederiki järel kuningas Christian IX-ks.

 Autasud 
 Taani 
 Elevandi ordu rüütel (28. oktoober 1817)
 Dannebrogi ordu aurist
 Dannebrogi ordu suurkomandör (10. juuni 1841)

 Välismaised 
40px Anhalt: Albrecht Karu ordeni suurrist (17. detsember 1840)Anhalt-Köthen (1851). Staats- und Adreß-Handbuch für die Herzogthümer Anhalt-Dessau und Anhalt-Köthen: 1851, lk 10.
 : Püha Stefanuse ordu suurrist (1849)
 : Leopoldi ordu suurlint (20. märts 1857)Veldekens, Ferd (1858). Le livre d'or de l'ordre de Léopold et de la croix de fer (1. köide). Lelong. lk 185.
 : Pedro I keiserliku ordu suurrist
  Prantsuse teine keisririik: Auleegioni ordeni suurrist
 :Hof- und Staatshandbuch für das Königreich Hannover: 1861 Staat Hannover (1861). Berenberg, lk 37, 68.
 Püha Jüri ordu rüütel (1851)
 Kuningliku Gvelfi ordu suurrist
 : Kuldse Lõvi ordu rüütel
 : Kuldvillaku ordu rüütel (25. veebruar 1848)Guía de forasteros en Madrid para el año de 1850. (1850).  lk 80.
 : Pühima Maarja Kuulutuse suurordu rüütel (25. august 1861)Luigi (1869). Notizia storica del nobilissimo ordine supremo della santissima Annunziata. Sunto degli statuti, catalogo dei cavalieri. Eredi Botta, lk 118.
 : Willemi sõjalise ordu suurrist (21. juuni 1849)
 : Püha Januariuse ordu rüütel (1848)Scordo, Angelo. Vicende e personaggi dell'Insigne e reale Ordine di San Gennaro dalla sua fondazione alla fine del Regno delle Due Sicilie, lk 9.
 : Hertsog Peter Friedrich Ludwigi ordu suurrist kuldkrooniga (10. veebruar 1848)Staat Oldenburg (1861). Hof- und Staatshandbuch des Großherzogtums Oldenburg: für das Jahr 1861, "Der Großherzogliche Haus- und Verdienstorden", lk 30.
 : Kolme ordu ehisvöö suurrist
 :
 Musta Kotka ordu rüütel (14. detsember 1840)Liste der Ritter des Königlich Preußischen hohen Ordens vom Schwarzen Adler (1851). "Von Seiner Majestät dem Könige Friedrich Wilhelm IV. ernannte Ritter" lk 21.
 Punase Kotka ordu suurrist
 23px Rootsi-Norra:
 Seeravi ordu rüütel (14. juuni 1841)Per Nordenvall (1998). "Kungl. Maj:ts Orden". Kungliga Serafimerorden: 1748–1998. Stockholm. ISBN 91-630-6744-7.
 Karl XIII ordu rüütel (11. aprill 1853)Anjou, Anton (1990). "Utlänske Riddare". Riddare af Konung Carl XIII:s orden: 1811–1900: biografiska anteckningar. Eksjö: Eksjö tryckeri-aktiebolag. lk 175.
 Püha Olafi ordu suurrist
 23px Tuneesia kuningriik: Nichan ad-Dam
 :
 Püha Andreas Esmakutsutu ordeni rüütel
 Püha Aleksander Nevski ordeni rüütel
 Valge Kotka ordeni rüütel
 Püha Anna ordeni 1. klassi rüütel

 Viited 

Kategooria:Taani monarhid
Kategooria:Albrecht Karu ordeni suurristi kavalerid
Kategooria:Dannebrogi suurkomandörid
Kategooria:Holsteini hertsogid
Kategooria:Punase Kotka suurristi ordeni kavalerid
Kategooria:Sündinud 1808
Kategooria:Surnud 1863